**П Р О Т О К О Л**

от

***СЪБРАНИЕ НА „КОНСУЛТАТИВЕН СЪВЕТ“***

към ОД “Земеделие“ - Търговище

Днес 28.11.2019 год. от 13.00 часа в залата на ОД“Земеделие“ гр. Търговище се проведе разширено заседание на „Консултативен съвет по животновъдство“ към ОД “Земеделие“ - Търговище. Гости на днешното заседание бяха доц. д-р Янко Иванов- зам. - министър - МЗХГ, Силвия Василева- директор на дирекция „Животновъдство“ - МЗХГ, Юлиан Русев - ИАГ – София, Митко Стайков – областен управител на област Търговище,

На заседанието присъстваха 54 животновъди, както и г-жа Севда Ерменкова- директор на ОД“ Земеделие „ - Търговище, експерти от ОД „Земеделие”- Търговище, ОД на Държавен фонд земеделие – Търговище, ОД на БАБХ – Търговище, експерт от ИАСРЖ и експерти от НССЗ.

Заседанието протече при следния дневен ред:

**Д Н Е В Е Н Р Е Д**

1. Възможности за подпомагане на животновъдството през 2019 г.

1.1. Директни плащания и държавни помощи

Лектор: Силвия Василева

1.2. Информация за държавни помощи за закупуване или изграждане на обекти за преработка и/или обработка на сурово мляко / минимандри / и за „Инвестиции за закупуване на съоръжения за добив и съхранение на сурово мляко и съоръжения за изхранване на новородени животни с мляко” (брой кандидати, проблеми).

Лектор: експерт-ОД на Държавен фонд земеделие – Търговище

1. Актуална информация за промяна на действащата нормативна база.

2.1.промени в ЗВМД и Наредба №44 за ветеринарномедицинските изисквания към животновъдните обекти

Лектор: Силвия Василева

2.2. Проектозакон за земеделските земи отблизо. Разпределяне на ливади и

 пасища. Младите фермери и земята

 Лектор: експерт - ОД „Земеделие”– Търговище

1. Условия и ред за използване на незадължителния термин за качество **„планински продукт“** и осъществяването на контрол върху неговата употреба, регламентирани в Наредба № 4 от 28 май 2019 г. на министъра на земеделието, храните и горите.

 Лектор: експерт - ОД „Земеделие”– Търговище

1. АЧС на територията на област Търговище

 Лектор: експерт - ОД на БАБХ - Търговище.

Откриване на заседанието, приветствие и представяне на гостите от г-жа Севда Ерменкова- директор на ОД“ Земеделие „ – Търговище.

След това думата взе областният управител Г-н Стайков, като заяви своята позиция и подкрепа за животновъдите, като подчерта, че именно смисъла и ползата на този съвет е да се оказва подкрепа, съдействие и помощ на животновъдите, да се подобри комуникацията и да се скъси дистанцията между производителя и институциите.

Доц. д-р Янко Иванов-зам.министър на МЗХГ подробно запозна присъстващите с заболяването АЧС, история на заболяването, неговото разпространение, актуалната обстановка в страната и предприетите мерки за овладяване на заболяването.

Последва подробна информация за собствениците на домашни свине във връзка с заболяването.

Заболяването АЧС е засегнало 23 страни в целия свят, с висок интензитет на огнищата и големи щети. В Европа е в 12 страни , а в Русия е от 12 години.

С заболяването можем да справим заедно, с общи усилия с подкрепата на местната общност, включвайки население, животновъди, ловни сдружения, горски служители, всички власти обединени заедно.

**По първа точка** относно възможностите за подпомагане на животновъдството през 2019 г.- Директни плащания и държавни помощи думата взе г-жа Силвия Василева, като представи видовете подкрепа с сектор животновъдство.

Запозна присъстващите с утвърдения ресурс по схемите за държавна помощ за 2019 г. в сектора. Държавни помощи de minims за 2019 г. (лв.)

Запознаване с новите моменти в НПП 2020-2022 г.
с бюджет от 6,4 млн. лв. годишно.

Информация по Мярка А. Техническа помощ за пчелари и сдружения на пчелари, Мярка Б. Борба срещу вароатозата, Мярка В. Рационализиране на подвижното пчеларство, Мярка Г. Мерки за подпомагане на лабораториите за анализ на пчелните продукти. Предприети мерки за опазване на пчелните семейства от отравяне

**1.2.** Информация за държавни помощи за закупуване или изграждане на обекти за преработка и/или обработка на сурово мляко / минимандри / и за „Инвестиции за закупуване на съоръжения за добив и съхранение на сурово мляко и съоръжения за изхранване на новородени животни с мляко” (брой кандидати, проблеми).

По тази точка думата взе Найден Николаев - експерт- ОД на Държавен фонд земеделие – Търговище. Представени бяха указанията за прилагане на схемата за държавна помощ“Инвестиции за закупуване или изграждане на обекти за преработка и/или обработка на сурово мляко 2019г.“ Разяснени бяха правното основание и целта на помощта, както и изискванията към кандидатите.

Последваха разяснения относно държавната помощ за „Инвестиции за закупуване на съоръжения за добив и съхранение на сурово мляко и съоръжения за изхранване на новородени животни с мляко“, по която приемът стартира от 3 юли 2019г.

Представени бяха общите положения, правното основание, както и реда и начина за прилагане на схемата за държавна помощ през 2019г.

 Подпомагат се собственици/наематели на животновъдни ферми , регистрирани земеделски стопани,включително организации и групи производители за закупуване на съоръжения за добив и съхранение на сурово мляко и съоръжения за изхранване на новородени животни с мляко.

Инвестициите имат за цел подобряване на общата производителност и устойчивост на стопанството, по-специално чрез намаляване на производствените разходи или подобряване и пренасочване на производството.

Коментирани бяха изискванията към кандидатите и това на какви условия трябва да отговарят те.

Сроковете за прилагане на помощта и бюджет.

Бюджетът на помощта е 2 000 000 лева, а бюджета за помощта за 2019г. е 1 000 000 лева, който ще се разпределя до изчерпването му по реда на кандидатстване.

**2.Актуална информация за промяна на действащата нормативна база**

2.1.Промени в ЗВМД и Наредба №44 за ветеринарномедицинските изисквания към животновъдните обекти

**По точка 2.1.** думата взе отново г-жа Силвия Василева- директор на дирекция „Животновъдство“ – МЗХГ, като подробно запозна присъстващите с промените в ЗВМД и Наредба №44 за ветеринарномедицинските изисквания към животновъдните обекти. Разяснения относно необходимостта от промените.

До настоящият момент в Наредба № 44 от 2006 г. не бяха разписани регулации за технологията целогодишно пасищно и за обектите за лични нужди. Това беше предпоставка за регистриране на такива обекти по различни критерии, спрямо преценката на отделните ОДБХ в страната. Това поставя в неравностойно положение фермерите при регистрацията на обектите им.

* Подобряване на биосигурността в обектите с цел да се сведе до минимум възможността за разпространяване на заболяванията сред поголовието в страната.
* Подобряване на условията за отглеждане на животните, като им се осигури защита от неблагоприятни атмосферни условия и набези от хищници, което ще доведе до повишаване продуктивността на животните и ще ограничи загубите за фермерите.
* Ще се подобрят условията при грижата за животните и при извършването на ветеринарномедицинските манипулации.

Разяснения относно новите текстове и въвеждането на регулации. Изисквания към обектите за лични нужди, спазване на хуманното отношение; осигуряване постоянно на вода за пиене и др.

Предвижда се облекчен режим и безплатна регистрация на личните стопанства. Разяснени относно необходимите документи за това.

**2.2.** Проектозакон за земеделските земи отблизо. Разпределяне на ливади и

 пасища. Младите фермери и земята

**По точка 2.2.** думата взе Биляна Рачева-юрисконсулт в ОД „Земеделие“- Търговище.

 Поради нарасналата необходимост от усъвършенстване регламентацията на отношенията в областта на собствеността, ползването, управлението и опазването на земеделските земи е изготвен нов законопроект – Закон за земеделските земи, който съдържа 26 глави, допълнителни, преходни и заключителни разпоредби.

В тази връзка се предвижда отмяна на Закона за опазване на земеделските земи, на Закона за арендата в земеделието и на Закона за селскостопанското имущество. Голяма част от разпоредбите в Закона за собствеността и ползването на земеделските земи се отменят, като например Глава пета „а“ – „Ползване на земеделските земи“, разпоредби, уреждащи режима на земеделските земи от държавния и общинския поземлен фонд, както и на земите в бившите стопански дворове на прекратените селскостопански организации и др.

Уредени са общи положения за земеделските земи от държавния и общинския поземлен фонд относно собствеността, предназначението, разпореждането и отдаването им за ползване чрез търг и без провеждане на тръжна процедура по пазарни цени.

С цел да се стимулират млади земеделски стопани да създават нови стопанства или да разширяват съществуващите такива, в разписаната в законопроекта тръжна процедура за предоставяне под наем или аренда на свободни земеделски земи от ДПФ, е предвиден отделен търг, на който могат да участват само физически лица до 40 години, както и ЕТ и ЕООД, създадени от такива лица, с оглед приоритетите на ЕС за промяна на възрастовата структура на заетите в земеделието лица.

Относно процедурата за отдаване на пасищата, мерите и ливадите от държавния и общинския поземлен фонд под наем или аренда без търг, следва да се има предвид, че и тази процедура съществува в ЗСПЗЗ и е въведена със ЗИД на ЗСПЗЗ. С промените се въведоха нови условия и ред относно ползването на този вид необработваеми земеделски земи, като се предвиди те да се разпределят от комисии към двата фонда, само на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните пасищни селскостопански животни. Действащият досега ред, който предвижда разпределение на целия ресурс от общински имоти, включително и в землища, съседни на землището, в което е регистриран животновъдният обект на лицето, а само при недостиг на площи – доразпределяне до определената норма на имоти от ДПФ, създава затруднения за ползвателите на тези имоти, на които се налага да ползват площи от ОПФ в съседни землища, някои от които - недопустими за подпомагане, при наличие на свободни площи от ДПФ в същото землище, където са регистрирани животновъдните обекти на участниците в разпределението, а и управлението на държавните имоти не е ефективно. В тази връзка, в законопроекта процедурата по разпределение на общинските и държавни пасища, мери и ливади е прецизирана, като е предложено съответните общински и държавни комисии да разпределят в съществуващата последователност първо имоти от двата фонда в землището, където е регистриран животновъдният обект на лицето, а при изчерпване на ресурса от общински и държавни земи в същото землище, да разпределят имоти от двата фонда в съседни землища в същата последователност.

1. **По точка 3** думата взе Драгомир Драгнев – мл. експерт в ОД“Земеделие“-Търговище, като запозна присъстващите с условията и реда за използване на незадължителния термин за качество „планински продукт“ и осъществяването на контрол върху неговата употреба, регламентирани в Наредба № 4 от 28 май 2019 г. на министъра на земеделието, храните и горите.

Терминът за качество **„планински продукт“** се използва за описание на продукти от растителен и животински произход, предназначени за човешка консумация, произведени и преработени в планински райони.

**Кой може да кандидатства?**

* Регистрирани земеделски стопани по реда на чл. 3 от Наредба 3/1999 г.
* Производител и търговец на храни, чийто обект за производство на продукта е регистриран по реда на чл. 12 от Закона за храните.
* Производители, регистрирани по реда на Наредба 26 от 14 октомври 2010 г. за специфичните изисквания за директни доставки на малки количества суровини и храни от животински произход.

**Законова рамка.**

НАРЕДБА №4 от 28 май 2019 г. на МЗХГ а условията и реда за използване на незадължителния термин за качество „планински продукт“ и за осъществяването на контрол върху неговата употреба.

*Извадка от приложение №1 към Наредбата за определяне на критериите за необлагодетелстваните райони и териториалния им обхват.*

* **Община Антоново:** Богомолско, Букак, Великовци, Вельово, Глашатай, Длъжка поляна, Капище, Крайполе, Крушолак, Къпинец, Малоградец, Мечово, Милино, Равно село, Свирчово, Стара река, Старчище, Стеврек, Черна вода, Черни Бряг, Яребично
* **Община Попово:** Долна Кабда
* **Община Омуртаг:** Горско село, Железарци, Зелена морава, Змейно, Птичево, Пъдарино
* **Община Търговище:** Копрец, Овчарово, Пайдушко, Пролаз

**Регистрация и последващ контрол**

* Регистрацията се извършва пред съответната ОДБХ.
* Контролът по изпълняване разпоредбите на Наредба 4 от 28 май 2019 г. е делегиран на съответната ОДБХ.

**Регистър**

* МЗХГ създава и поддържа регистър, достъпен за всеки на сайта на министерството. Всеки един потребител може да провери дали даден продукт или производител има правото да ползва термина „планински продукт“.

**Ползи**

* За производителя- инструмент за популяризиране на произвежданите от него продукти.
* За потребителя- лесна разпознаваемост на продукта, информиран избор при покупка.

**4.**По четвърта точка относно заболяването АЧС на територията на област Търговище думата взе д-р Емил Зафиров **-** експерт - ОД на БАБХ - Търговище. Той запозна присъстващите с актуалната обстановка в момента на територията на нашата област.

**Въпроси. Препоръки. Предложения.**

След изчерпване на дневният ред възникна дискусия, задавани бяха въпроси от различно естество, относно новият програмен период и подпомагането в различните въдства.

Имаше питания и въпроси относно регистрацията по чл.137 от ЗВМД и Наредба 44, също така дали е възможно да се удължи срока за регистрация на новородените телета на 30 дни.

Отново се поставиха въпросите с нелоялната конкуренция в сектора.

Направено бе отново предложение за възможности за преференция при отдаването на земеделски земи от ОПФ и ДПФ на животновъдите.

28.11.2019 г. Председател: / П /

гр. Търговище /Имрен Мехмедова/